SHML "Nexhmedin Nixha", Gjakovë

SHML "Nexhmedin Nixha", Gjakovë është shkollë e mesme e lartë në Gjakovë,  Kosovë. Drejtimi i kësaj shkolle është shkollë e mesme teknike.

 Vështrim 
Shkolla e Mesme Teknike “Nexhmedin Nixha” u themelua në vitin 1969 me fuzionimin e shkollës së mesme ekonomike dhe asaj të tekstilit.

Në vitin shkollor 1977-78 me aplikimin e reformës shkollore dhe në bazë të nevojave të ekonomisë formohet qendra për aftësimin e mesëm të orientuar në të cilin vepron edhe qendra shkollore teknike si shkollë e mesme profesionale.

Zhvillimi ekonomik dhe industrial i komunës së Gjakovës ndikoj mjaft në ngritjen e procesit arsimor.

Mësimi praktik kryesisht zhvillohej në kabinete-punëtoritë e shkollës dhe organizatat punuese. Në vitin 1999 ka filluar renovimi i shkollës nga CARITASI – Belg.

Krahas mësimit të rregullt në këtë shkollë mbahen aftësime të ndryshme profesionale për të rritur.Që nga shtatori i vitit 2013 shkolla ka ndërruar lokacion dhe është zhvendosur në objektin e vjetër te gjimnazit “Hajdar Dushi”. Shkolla aktualisht numëron një numër prej 517 nxënësve dhe 48 mësimëdhënës dhe personelin tjetër shërbyes dhe teknik.

Shih edhe
 Arsimi në Kosovë
 Arsimi në Gjakovë
 Komuna e Gjakovës

 Referime 
Kategoria:Shkolla në Gjakovë
Kategoria:Shkolla të mesme të larta në Kosovë